Kan 24 Pebrero 2022, an Rusya nagbungsod nin lakopan na pagsakyada sa Ukranya, saro sa kadulon kaini sa sud-sulnopan. An siring nagin sayod na pagparo'ro' kan iriwal kan duwang nasyon, na sa presente yaon an duwa sa  estado nin makuring siriplingan poon pa kan 2014. Pasunod kan inapod na Rebolusyon nin Dignidad kan 2014, an Rusya sinakop an Crimea asin an  Ruso-suportadong pwersang separatista inagaw an parte kan Donbas na yaon sa subangan nin Ukranya, na iyo an nagsabrit kan walong-taon na gera sa rona'. May mga report na an pagsakyada iyo na an pinakadakula na nangyari sa Europa poon kan ikaduwang gerang pankinaban.